CELEX: 62020CA0095
Language: el
Date: 2021-10-28 00:00:00
Title: Υπόθεση C-95/20: Απόφαση του Δικαστηρίου (ένατο τμήμα) της 28ης Οκτωβρίου 2021 [αίτηση του Administrativen sad — Varna (Βουλγαρία) για την έκδοση προδικαστικής αποφάσεως] — «VARCHEV FINANS» EOOD κατά Komisia za finansov nadzor [Προδικαστική παραπομπή – Οδηγία 2014/65/ΕΕ – Αγορές χρηματοπιστωτικών μέσων – Κατ’ εξουσιοδότηση κανονισμός (ΕΕ) 2017/565 – Επιχειρήσεις επενδύσεων – Άρθρο 56 – Αξιολόγηση της συμβατότητας και σχετικές υποχρεώσεις τήρησης αρχείου – Άρθρο 72 – Διατήρηση αρχείων – Τρόπος διατήρησης – Πληροφορίες σχετικά με την κατηγοριοποίηση των πελατών – Πληροφορίες σχετικά με το κόστος και τις επιβαρύνσεις που συνδέονται με τις επενδυτικές υπηρεσίες]

3.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 2/6
            
         
      Απόφαση του Δικαστηρίου (ένατο τμήμα) της 28ης Οκτωβρίου 2021 [αίτηση του Administrativen sad — Varna (Βουλγαρία) για την έκδοση προδικαστικής αποφάσεως] — «VARCHEV FINANS» EOOD κατά Komisia za finansov nadzor
      (Υπόθεση C-95/20) (1)
      
      (Προδικαστική παραπομπή - Οδηγία 2014/65/ΕΕ - Αγορές χρηματοπιστωτικών μέσων - Κατ’ εξουσιοδότηση κανονισμός (ΕΕ) 2017/565 - Επιχειρήσεις επενδύσεων - Άρθρο 56 - Αξιολόγηση της συμβατότητας και σχετικές υποχρεώσεις τήρησης αρχείου - Άρθρο 72 - Διατήρηση αρχείων - Τρόπος διατήρησης - Πληροφορίες σχετικά με την κατηγοριοποίηση των πελατών - Πληροφορίες σχετικά με το κόστος και τις επιβαρύνσεις που συνδέονται με τις επενδυτικές υπηρεσίες)
      (2022/C 2/07)
      Γλώσσα διαδικασίας: η βουλγαρική
      
         Αιτούν δικαστήριο
      
      Administrativen sad — Varna
      
         Διάδικοι στην υπόθεση της κύριας δίκης
      
      
         Αναιρεσείουσα:«VARCHEV FINANS» EOOD
      
         Αντίδικος κατ’ αναίρεση: Komisia za finansov nadzor
      
         παρισταμένης της: Okrazhna prokuratura — Varna
      
         Διατακτικό
      
      Το άρθρο 56, παράγραφος 2, και το άρθρο 72, παράγραφος 2, του κατ’ εξουσιοδότηση κανονισμού (ΕΕ) 2017/565 της Επιτροπής, της 25ης Απριλίου 2016, για τη συμπλήρωση της οδηγίας 2014/65/ΕΕ του Ευρωπαϊκού Κοινοβουλίου και του Συμβουλίου όσον αφορά τις οργανωτικές απαιτήσεις και τους όρους λειτουργίας των επιχειρήσεων επενδύσεων, καθώς και τους ορισμούς που ισχύουν για τους σκοπούς της εν λόγω οδηγίας, σε συνδυασμό με το παράρτημα I του κατ’ εξουσιοδότηση κανονισμού, έχουν την έννοια ότι οι επιχειρήσεις επενδύσεων δεν είναι υποχρεωμένες να διατηρούν τα αρχεία σχετικά με τις διενεργηθείσες για κάθε πελάτη αξιολογήσεις της καταλληλότητας και της συμβατότητας των επενδυτικών προϊόντων και υπηρεσιών, καθώς και με τις πληροφορίες που παρασχέθηκαν σε κάθε πελάτη σχετικά με το κόστος και τις επιβαρύνσεις που συνδέονται με τις επενδυτικές υπηρεσίες σε χωριστά ενιαία μητρώα, ιδίως υπό μορφή ηλεκτρονικής τράπεζας δεδομένων, ο δε τρόπος διατήρησης των αρχείων μπορεί να επιλεγεί ελεύθερα υπό την προϋπόθεση, ωστόσο, να ανταποκρίνεται στο σύνολο των απαιτήσεων που ορίζονται στο άρθρο 72, παράγραφος 1, του εν λόγω κατ’ εξουσιοδότηση κανονισμού.
      
         (1)  ΕΕ C 175 της 25.5.2020.